แนะRMFตลาดเงิน
แนะRMFตลาดเงินแนะRMFตลาดเงินฟิลลิปคาดสหรัฐกดหุ้นผันผวนรอภาพชัดค่อยเข้าหุ้นเสี่ยงเพิ่ม
12 พ.ย. 2555

แนะRMFตลาดเงินแนะRMFตลาดเงินฟิลลิปคาดสหรัฐกดหุ้นผันผวนรอภาพชัดค่อยเข้าหุ้นเสี่ยงเพิ่ม
ฟิลลิปมองหุ้นสินทรัพย์เสี่ยงผันผวน จับตาสหรัฐแก้ปัญหาการคลัง หวั่นเศรษฐกิจถดถอย แนะลงทุน RMF ตลาดเงินเสี่ยงต่ำก่อนโยกเข้าหุ้น
นายสานุพงศ์ สุทัศน์ธรรมกุล นักวิเคราะห์กองทุนรวม บริษัทหลักทรัพย์ ฟิลลิป (ประเทศไทย) กล่าวว่า สถานการณ์การลงทุนในช่วง 2 เดือนที่เหลือของปีนี้มองว่า ความเสี่ยงจากมาตรการกระตุ้นเศรษฐกิจของสหรัฐที่จะหมดอายุลงในสิ้นปีนี้ ทำให้เกิดความเสี่ยงเรื่องหน้าผาทางการคลัง (Fiscal Cliff) ของสหรัฐ รวมทั้งปัญหาหนี้ยุโรปยังส่งผลให้เศรษฐกิจโลกชะลอตัวลงต่อเนื่อง ซึ่งจะทำให้ราคาสินทรัพย์เสี่ยงผันผวน 
สำหรับนักลงทุนที่จะลงทุนในกองทุนรวมเพื่อการเลี้ยงชีพ (RMF) แนะนำให้ลงทุนในกองทุนรวมตลาดเงินเพื่อการเลี้ยงชีพไปก่อน โดยรอให้ Fiscal Cliff มีความชัดเจนกว่านี้แล้วค่อยสับเปลี่ยนไปยัง RMF ประเภทอื่นๆ 
“เรามองว่าตอนนี้ตลาดมีปัจจัยเสี่ยง ไม่คุ้มที่จะเข้าไปเสี่ยงจนเกินตัว เพราะหากไม่เกิด Fiscal Cliff ก็แค่เสมอตัว สถานการณ์เศรษฐกิจไม่ใช่ว่าจะดีขึ้นผิดหูผิดตาจากเดิม การปรับตัวขึ้นของราคาสินทรัพย์เสี่ยงอาจปรับขึ้นอย่างค่อยเป็นค่อยไป โอกาสนั้นค่อยปรับพอร์ตเพิ่มน้ำหนักกองทุนหุ้น RMF ก็ไม่สาย” นายสานุพงศ์ กล่าว
อย่างไรก็ตาม หากเกิด Fiscal Cliff จริงในภาวะที่เศรษฐกิจโลกชะลอตัวแบบนี้ คงเลี่ยงไม่ได้ที่เศรษฐกิจโลกอาจจะกลับเข้าสู่ภาวะถดถอยอีกครั้ง ซึ่งจะทำให้เกิดความผันผวนรุนแรงของราคาสินทรัพย์เสี่ยงขึ้น ในทางกลับกันหากสหรัฐแก้ปัญหา Fiscal Cliff ได้เร็วในปีนี้ ก็คงไม่ทำให้เม็ดเงินลงทุนไหลเข้าหุ้นไทยเพิ่มขึ้นในจำนวนที่มากจนดันดัชนีขึ้นแรงๆ ได้ เนื่องจากปีนี้หุ้นไทยขึ้นมามากแล้ว จึงคาดว่าดัชนีจะแกว่งอยู่แถว 1,300 จุด
ในส่วนของกองทุนรวมหุ้นระยะยาว (LTF) ซึ่งต้องลงทุนหุ้นเท่านั้น และไม่มีกองทุนที่ใช้อนุพันธ์มาบริหารความเสี่ยงลดความผันผวนตลาดหุ้นแล้ว จึงแนะนำให้นักลงทุนแบ่งเงินลงทุนเป็น 3 ส่วน เพื่อทยอยเข้าซื้อในช่วงตลาดหุ้นปรับตัวลดลง 
สำหรับ บล.ฟิลลิป แนะนำกองทุนเปิดกรุงศรีหุ้นระยะยาวปันผล (KFLTFDIV) และอีกกองที่น่าจับตามองเนื่องจากผลตอบแทนโดดเด่นในปีนี้และมีการเปลี่ยนแปลงที่ดีขึ้นอย่างชัดเจน ได้แก่ กองทุนเปิดซีไอเอ็มบีพรินซิเพิล ไลฟ์ หุ้นระยะยาว (CIMBPRINCIPAL LTF) 
ด้านนายจุมพล สายมาลา ประธานเจ้าหน้าที่บริหาร บลจ.ไอเอ็นจี (ประเทศไทย) เปิดเผยว่า ผลการเสนอขายกองทุนเปิดไอเอ็นจี ไทย ทริกเกอร์ 10% (7) ลงทุนหุ้นไทยตั้งเป้าผลตอบแทน 10% ซึ่งปิดขายไปเมื่อวันที่ 5 พ.ย. 2555 มียอดขายจำนวน 2,272 ล้านบาท ทำสถิติสูงสุดในช่วงเสนอขายให้ประชาชนครั้งแรก
“กองทุนได้รับความสนใจและตอบรับจากลูกค้าอย่างดีมาก จากความมั่นใจในทิศทางตลาดหุ้นไทยที่มีโอกาสเติบโต ซึ่งเมื่อพิจารณาการลงทุนในช่วงนี้เป็นจังหวะที่ดีสำหรับการลงทุนในตลาดหุ้นไทยซึ่งปรับฐานลงมา ถือเป็นโอกาสในการเข้าซื้อหุ้นปัจจัยพื้นฐานดี ราคาถูก ขณะที่เศรษฐกิจไทยยังเติบโตได้ต่อเนื่องในปี 2556”นายจุมพล กล่าว
สำหรับเป้าหมายดัชนีปี 2556 คาดการณ์ไว้ที่ระดับ 14201450 จุด ซึ่งมีโอกาสเพิ่มขึ้นอีก 1012% ซึ่งปัจจัยเหล่านี้จะเป็นส่วนที่สนับสนุนให้กองทุนทริกเกอร์ 10% (7) ถึงเป้าหมายที่ตั้งไว้
นอกจากนี้ผลงานการบริหารกองทุนเปิด ไอเอ็นจี ไทย ทริกเกอร์ 10% (5) และ (6) ที่สร้างผลตอบแทนเป้าหมายได้เร็วก็เป็นส่วนสำคัญที่ทำให้นักลงทุน